ปิดสนามบินสกลนคร ถึง 31 ก.ค.นี้ แก้น้ำท่วม
วันนี้ (29 ก.ค.2560) นายดรุณ แสงฉาย อธิบดีกรมท่าอากาศยาน กล่าวว่า กรมท่าอากาศยานประกาศปิดท่าอากาศยานสกลนคร จนถึงวันที่ 31 ก.ค.นี้ เวลา 23.59 น. โดยจะปิดทางวิ่งและทางขับแท็กซี่เวย์ เพื่อแก้ไขสถานการณ์น้ำท่วมขังบริเวณทางขับแท็กซี่เวย์สาย Aสำหรับผู้โดยสารที่มีกำหนดการเดินทางในช่วงวันและเวลาดังกล่าว สามารถติดต่อเพื่อเปลี่ยนแปลงเที่ยวบิน หรือขอยกเลิกการเดินทางกับสายการบินได้โดยตรง ดังหมายเลขต่อไปนี้ สายการบินไทยแอร์เอเชีย 042-724-134 สายการบินนกแอร์ 042-713-044 และท่าอากาศยานสกลนคร 042-724-044-46ขณะที่นายอาคม เติมพิทยาไพสิฐ รัฐมนตรีว่าการกระทรวงคมนาคม กล่าวภายหลังการลงพื้นที่เพื่อติดตามสถานการณ์น้ำท่วม ว่า แม้ว่าถ้าระดับน้ำจะลดระดับลง แต่ยังไม่สามารถเปิดให้บริการได้ทันที เนื่องจากต้องตรวจวิเคราะห์ความแข็งแรงของรันเวย์และแท็กซี่เวย์ โดยเฉพาะรันเวย์ ซึ่งเป็นพื้นผิวแอสฟัลด์มีน้ำท่วมเกิน 24 ชั่วโมง จะต้องตรวจสอบให้มีความปลอดภัยก่อนเปิดให้บริการจากการลงพื้นที่เส้นทางส่วนใหญ่ พบว่า เป็นทางขาด คอสะพานชำรุดในพื้นที่ จ.ขอนแก่น มหาสารคาม จ.กาฬสินธุ์ และ จ.มุกดาหาร แต่ จ.สกลนคร เป็นจุดใหญ่ที่ได้รับผลกระทบมากที่สุด โดยเฉพาะที่บริเวณจุดทางหลวง 22 สะพานห้วยสันทราย ซึ่งเป็นจุดเชื่อมต่อระหว่าง จ.อุดรธานี และ จ.สกลนคร ในวันที่ 28 ที่ผ่านมา มีปริมาณน้ำจำนวนมากจนล้นสะพาน ทำให้คอสะพานขาดและอีกด้านเป็นโพรง ซึ่งกรมทางหลวงได้ปิดการจราจรทั้ง 2 ฝั่ง และอยู่ระหว่างการทำสะพานเบลีย์ คาดว่าช่วงเย็นวันพรุ่งนี้ (30 ก.ค.) จะเปิดให้ใช้งานได้ในเส้นที่จะไป จ.สกลนครอย่างไรก็ตาม ปี 2561 สะพานแห่งนี้จะได้รับการบูรณะ โดยได้รับงบประมาณจากเงินกู้ของธนาคารพัฒนาเอเชีย (เอดีบี) และสำนักงบประมาณ
กรมท่าอากาศยาน ประกาศปิดการให้บริการท่าอากาศยานสกลนคร จนถึงวันที่ 31 ก.ค.นี้ เพื่อแก้ไขสถานการณ์น้ำท่วมขัง
ThaiPBSnews,พายุเซินกา,ไทยพีบีเอส,ThaiPBS,น้ำท่วม,ข่าวไทยพีบีเอส,เซินกา,สนามบินสกลนคร,น้ำท่วมสกลนคร